SEAFCO รับงานใหม่ 2 โครงการ มูลค่ากว่า 150 ล้าน
SEAFCO รับงานใหม่ 2 โครงการในไตรมาส 3/59 มูลค่า 152.70 ล้านบาท
27 ก.ย. 2559

นายณรงค์ ทัศนนิพันธ์ กรรมการผู้จัดการใหญ่ บริษัท ซีฟโก้ จำกัด (มหาชน) หรือ SEAFCO ระบุว่า บริษัทได้รับงาน 2 โครงการใหม่ในไตรมาสที่ 3/59 เพิ่มเติม มูลค่าโครงการไม่รวมภาษีมูลค่าเพิ่มเป็นเงิน 152,700,000 บาท ได้แก่
1.โครงการคราฟท์ เพลินจิต,ซอยนายเลิศ เขตปทุมวันกรุงเทพฯ ลักษณะของงาน กำแพงกันดินระบบไดอะแฟรมวอลล์ และเสาเข็มเจาะแบบเหลี่ยม ขอบเขตของสัญญา ไม่รวมค่าวัสดุคอนกรีต และเหล็กเส้น ของบริษัท ปัญจพล พร็อพเพอร์ตี้ จำกัด เริ่มงานต้นเดือน ต.ค.59
2.โครงการอุโมงค์ระบายน้ำ จากบึงหนองบอนลงสู่แม่น้ำเจ้าพระยา, เขตประเวศ-เขตบางนา กรุงเทพฯ ลักษณะของงาน เสาเข็มเจาะ, กำแพงกันดินระบบไดอะแฟรมวอลล์ และเสาเข็มดิน-ซีเมนต์ ขอบเขตของสัญญา ไม่รวมค่าวัสดุคอนกรีต และเหล็กเส้น ผู้ว่าจ้าง บริษัท ซิโน-ไทย เอ็นจีเนียริ่งแอนด์ คอนสตรัคชั่น จำกัด (มหาชน) หรือ STEC เริ่มงานกลางเดือน พ.ย.59